En aqueri tempsi, tan desparièrs des actuaus, quan auie arribat era ora qu’eth pòble auie de esboderar ua situacion massa longa, o acabar damb ua carta autrejada, o damb un país legau; quan era colèra universau d’espargie ena atomosfèra; quan era ciutat consentie ena revòuta des sues calades; quan era insurreccion hège arrir ara classa mieja gasulhant-li eth senhaue ena aurelha; alavetz, er abitant, calat, diguem-ac atau, ena revòuta, ajudaue ath combatent, e era casa fraternizaue damb era fortalesa improvisada que servie d’empara.